पाक कलाकारों को अनुमति नहीं, बातचीत का क्या फायदा?
माकपा के महासचिव सीताराम येचुरी ने रविवार को कहा कि भारत-पाकिस्तान रिश्ते नेताओं से भी आगे बढ़ने चाहिए। उन्होंने यह भी पूछा कि यदि पाकिस्तानी खिलाड़ियों और कलाकारों को भारत में परफॉर्म करने की अनुमति नहीं है तो बातचीत का क्या मतलब?
पार्टी की पांच दिवसीय बैठक के शुरुआती सत्र में रैली को संबोधित करते हुए येचुरी ने कहा, ‘अब बात शुरू हो गई है। सिर्फ नेता ही बात कर रहे हैं। यदि पाकिस्तान गायक गुलाम अली को मुंबई में गाने नहीं देंगे। पाकिस्तानी क्रिकेटरों को हमारे देश में खेलने नहीं दिया जाएगा तो बातचीत का क्या फायदा? बातचीत ऊपरी स्तर पर नहीं होना चाहिए। आपको लोगों के आपसी संपर्क को बढ़ाना होगा। मोदी जी की रुचि सिर्फ विदेश यात्राओं में है। वे काबुल में नाश्ता, लाहौर में लंच और दिल्ली में डिनर कर रहे हैं। चुनावों से पहले दावा करते थे कि उनका 56 इंच का सीना है।’
आतंकवाद रोके बिना पाकिस्तान से बात नहीं करेंगे। लेकिन अब उनका नजरिया बदल गया है।’
बीजेपी-तृणमूल में मैच
फिक्स-मोहम्मद सलीम
माकपा के पोलित ब्यूरो सदस्य और सांसद मोहम्मद सलीम ने आरोप लगाया कि तृणमूल कांग्रेस और बीजेपी में मैच फिक्सिंग हो गई है। तृणमूल लोगों को बेवकूफ बनाने की कोशिश में है। वह बीजेपी के साथ फिक्स मैच खेल रही है। बीजेपी उन्हें सारदा घोटाले में सीबीआई से बचा रही है और तृणमूल संसद में उन्हें जनविरोधी विधेयकों को पारित कराने में संसद में मदद कर रही है। आप देखेंगे कि तेल कीमतों की बढ़ोतरी के खिलाफ तृणमूल प्रदर्शन नहीं कर रही है।
सलीम ने आरोप लगाया कि तृणमूल और बीजेपी का भाईचारा उस समय भी दिखता है, जब बंगाल दौरा करने वाले केंद्रीय मंत्री ममता बनर्जी सरकार की तारीफ करते हैं।
hin_Deva hin_Deva hin_Deva hin_Deva bho_Deva awa_Deva hin_Deva hin_Deva